1890-ական թվականներին Կոբեում Մ. և Լ. Աղաբեկները ղեկավարել են «Աղաբեկ և ընկերություն» առևտրական հաստատությունը, իսկ Ա. Մ. Աբգարը կառավարել է «Աբգար և ընկերություն» նույնատիպ հաստատությունը Յոկոհամայում: Այս ընկերությունը գործել է մինչև 1920-ական թվականները` տիկին Անահիտ Հովհաննեսի Աբգարյանի և նրա որդի Միքայելի ղեկավարությամբ: Տիկին Անահիտն առավելապես հայտնի է որպես Դայանա (Դիանա) Աղաբեկ Աբգար (Անահիտ Աղաբեկյան-Աբգարյան, 1859-1937թթ․), ով 1920թ․ նշանակվել է Հայաստանի Հանրապետության (1918-1920թթ․) հյուպատոս Ճապոնիայում։ Գրող, հրապարակախոս, լրագրող Դայանա Աբգարը պարբերաբար հանդես է եկել Ճապոնիայի անգլալեզու մամուլում Հայ դատի մասին հոդվածներով և առանձին գրքերով, իջևան տրամադրել հայ գաղթականներին և օգնել նրանց տեղափոխվել ԱՄՆ: